Better Call Saul

Better Call Saul (doslova angl. „Radšej zavolaj[te] Saulovi“; čes. Volejte Saulovi) je americký kriminálno-dramatický seriál, ktorý sa vysielal od 8. februára 2015 do 15. augusta 2022 na káblovej stanici AMC. Seriál je spin-off populárneho seriálu Breaking Bad, ktorého námet vytvoril Vince Gilligan spolu s Peterom Gouldom. Príbeh sa odohráva v meste Albuquerque v štáte Nové Mexiko a sleduje ako sa z právnika Jimmyho McGilla (Bob Odenkirk) stane obhajca priekupníkov s drogami, pod menom Saul Goodman. Seriál taktiež sleduje morálny úpadok bývalého policajta Mika Ehrmantrauta (Jonathan Banks), ktorý začne robiť špinavé práce pre drogových dílerov, aby sa postaral o svoju vnučku a jej ovdovenú matku.

Seriál získal veľmi pozitívne kritické ohlasy, prevažne pre herecké výkony, vykreslenie postáv, scenár, réžiu a kameru. Taktiež bol nominovaný na mnoho ocenení.

Postavy

Prehľad postáv

Hlavné postavy
 Bob Odenkirk ako James Morgan "Jimmy" McGill, je právnik a bývalý podvodník, ktorý sa začne angažovať v kriminálnom svete.
 Jonathan Banks ako Mike Ehrmantraut, bývalý policajt z Philadelphie, ktorý pracuje ako vrátnik na parkovisku súdu v Albuquerque a neskôr sa stane súkromným vyšetrovateľom, bodyguardom a "čističom".
 Rhea Seehorn ako Kimberly "Kim" Wexler, právnička, ktorá pracovala pre firmu HHM, aktuálne má vlastnú prax a je Jimmyho priateľkou.
 Patrick Fabian ako Howard Hamlin, spoluzakladateľ Hamlin, Hamlin & McGill.
 Michael Mando ako Ignacio "Nacho" Varga, člen gangu Hectora Salamancu, ktorý pracuje aj v čalúnnickej dielni svojho otca.
 Michael McKean ako Charles Lindbergh "Chuck" McGill, Jr., Jimmyho brat, ktorý musel opustiť prácu vo svojej právnickej firme HHM, kvôli elektromagnetickej hypersenzitivite; pohŕda nelegálnymi činmi svojho brata. (1–3. séria hlavná postava, 4. séria vedľajšia postava)
 Giancarlo Esposito ako Gustavo "Gus" Fring, distribútor pervitínu, ktorý na svoj biznis využíva vlastnú sieť reštaurácií Los Pollos Hermanos.

Vedľajšie postavy

Od 1. série
 Kerry Condon ako Stacey Ehrmantraut, žena Mikovho syna a matka Kaylee Ehrmantraut.
 Faith Healey (1. séria) a Abigail Zoe Lewis (2. séria) ako Kaylee Ehrmantraut, Mikova vnučka.
 Eileen Fogarty ako pani Nguyen, majiteľka nechtového salónu, kde v zadnej miestnosti sídli Jimmyho kancelária a domov.
 Joe DeRosa ako Dr. Caldera, veterinár, ktorý sprostredkúva Mikovi kriminálnu prácu.
 Dennis Boutsikaris ako Rick Schweikart, advokát zastupujúci Sandpiper Crossing.
 Mark Proksch ako Daniel "Pryce" Wormald, amatérsky drogový díler, ktorý si najal Mika ako ochranku.
 Brandon K. Hampton ako Ernesto, Chuckov asistent z HMM.
 Josh Fadem ako Joey Dixon, filmový študent, ktorý pomáha Jimmymu s rôznymi projektami.
 Jeremy Shamos a Julie Ann Emery ako Craig and Betsy Kettleman, okresný pokladník a jeho žena, ktorí sú obvinení zo sprenevery.
 Steven Levine a Daniel Spenser Levine ako Lars a Cal Lindholm, dvojičky skateboardisti a amatérski podvodníci.
 Míriam Colón ako Tucova stará mama.
 Barry Shabaka Henley ako Detektív Sanders, Mikov bývalý kolega z Philadelphie.
 Mel Rodriguez ako Marco Pasternak, Jimmyho najlepší priateľ a kriminálny partner z Cicera.
 Clea DuVall ako Dr. Cruz, doktorka, ktorá ošetrovala Chucka.

Od 2. série
 Ed Begley, Jr. ako Clifford Main, právnik pre Davis & Main.
 Omar Maskati ako Omar, Jimmyho asistent v Davis & Main.
 Jessie Ennis ako Erin Brill, zamestnankyňa Davis & Main, ktorá dostala za úlohu sledovať Jimmyho.
 Vincent Fuentes ako Arturo, spoločník Nacha a Salamancovcov.
 Rex Linn ako Kevin Wachtell, predseda Mesa Verde Credit Union a klient HMM a Kim.
 Cara Pifko ako Paige Novick, advokátka Mesa Verde Credit Union a Kimina priateľka.

Postavy opakujúce sa z Breaking Bad
 Raymond Cruz ako Tuco Salamanca, nemilosrdný distribútor drog v South Valley.
 Cesar Garcia ako No-Doze, Tucov poskok.
 Jesus Payan Jr. ako Gonzo, Tucov poskok.
 T.C. Warner ako zdravotná sestra.
 Kyle Bornheimer ako Ken, arogantný burzový maklér.
 Stoney Westmoreland ako policajt Saxton z Albuquerque Police Department.
 Jim Beaver ako Lawson, miestny díler zbraní v Albuquerque.
 Maximino Arciniega ako Domingo "Krazy-8" Molina, jeden z Tucovych distribútorov.
 Mark Margolis ako Hector "Tío" Salamanca, Tucov strýko a vysokopostavený člen kartelu.
 Debrianna Mansini ako Fran, čašníčka v Loyola's Diner.
 Daniel a Luis Moncada ako Leonel a Marco Salamanca, Tucovi bratranci a nájomní vrahovia kartelu.
 Jennifer Hasty ako Stephanie Doswell, realitná maklérka.

Série a časti

1. séria (2015)

2. séria (2016)

3. séria (2017)

4. séria (2018)

5. séria (2020)

6. séria (2022)

Produkcia
V júli 2012 Vince Gilligan naznačil záujem o nakrútenie spin-offu Perníkového tatka, založenom na postave Saula Goodmana. V apríli 2013 bolo potvrdené, že Gilligan s Peterom Gouldom začali seriál vyvíjať. O seriál mal záujem aj Netflix, no nakoniec uzavrela zmluvu stanica AMC s Sony Pictures Television, produkčnou spoločnosťou Perníkového tatka. Gilligan s Gouldom sú showrunnermi a zo štábu Perníkového tatka sa k projektu pridali aj Thomas Schnauz a Gennifer Hutchison. Počas vývoja producenti zvažovali seriál nakrútiť vo formáte polhodinovej komédie, no nakoniec sa rozhodli pre hodinovú drámu. V októbri 2014 Bob Odenkirk popísal seriál ako z 85% dráma a z 15% komédia.

19. júna 2014, ešte pred odvysielaním prvej série, televízia AMC potvrdila druhú sériu pre rok 2016 s počtom 13 častí, ktorý bol neskôr znížený na 10 častí. V novembri 2014 bol potvrdený dátum premiéry seriálu, 8. február 2015. 15. marca 2016 AMC potvrdila tretiu sériu, ktorá má 10 častí. 27. júna 2017 bola potvrdená štvrtá séria s 10 časťami, ktorá sa začala nakrúcať 9. januára 2018. 29. júla 2018, tesne pred premiérou štvrtej série, bolo oznámené, že seriál bude mať aj piatu sériu. Jej nakrúcanie začalo v apríli 2019 a premiéra bola 23. februára 2020. V januári 2020 bola potvrdená šiesta a zároveň posledná séria, ktorá mala mať 13 častí. Nakrúcanie bolo ovplyvnené a oneskorené kvôli pandémii ochorenia COVID-19. 27. júla 2021 počas nakrúcania epizódy "Point and Shoot" utrpel Odenkirk infarkt. Zdravotnému dozoru v štábe sa podarilo za použitia defibrilátora Odenkirkovi vrátiť pulz, na tretí pokus.

Referencie

Televízne seriály USA
Televízne seriály z roku 2015
Televízne seriály AMC